Сучасная Гродзенская вобласць уключае ў сябе тэрыторыю некалькіх гісторыка-этнаграфічных рэгіёнаў: Панямонне, Заходняе Палессе і Цэнтральную Беларусь. Кожны з рэгіёнаў мае свае характэрныя адметнасці, у тым ліку і ў традыцыйным адзенні. На тэрыторыі Гродзеншчыны бытавала некалькі лакальных варыянтаў традыцыйных беларускіх народных строяў: Ваўкавыска-Камянецкі, Навагрудскі, Мастоўскі і Віленскі.